Krëjamnô Wòjskòwô Òrganizacëjô Kaszëbsczi Grif (pòl. Tajna Organizacja Wojskowa Gryf Kaszubski) - na zôczątkù II Swiatowi Wòjnë bëła nôbarżi rozkòscërzoną pòlską wòjskòwą òrganizacją zrzeszającą wiele Kaszëbów - aktiwnëch w rësznoce zatôrczënkù. Pòtemù bëła òna pòprzezwónô na Krëjamnô Wòjskòwô Òrganizacëjô Pòmòrsczi Grif. Ji nôleżnicë wespółrobilë z AK i ùznôwalë wëszëzna Pòlsczégò Rządu w Londinie. Ji ùtwórcama w 1939 rokù bëlë: szkólny Józef Dambek, Klémãs Bronk, a legeńdarnym ju dzys prowôdnikã ks. płk Józef Wrëcza.